Държавен вестник, бр. 46, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й 46
народните представители върху аргументите,
които според мен налагат срокът на наборната
военна служба за всички наборници да бъде 9
месеца. Такива са аргументите, посочени и в
доклада на Генералния щаб на Българската
армия, възприети от Министерството на отбра-
ната и от мнозинството в Комисията по нацио-
нална сигурност на Народното събрание.
1. На уважаемите народни представители
бяха представени от военните специалисти ета-
пите на обучение, през които преминават на-
борните военнослужещи: I етап—обучение в
учебен център за получаване на първоначална
общовойскова подготовка—с продължителност
45 дни; II етап—обучение по определена вой-
скова специалност—с продължителност от 45
дни до 3 месеца; III етап—сглобяване действи-
ята на отделението, взвода, ротата и провежда-
не на батальонното учение—с продължителност
до края на 9-те месеца. Мнението на военните
специалисти, което като Върховен главнокоман-
дващ не мога да поставям под съмнение, е, че
първият и вторият етап за добиване на индиви-
дуална подготовка са сведени до допустимо
минималния срок.
2. Направените разчети установяват, че сро-
кът на обучение и в третия етап не може да се
намали, тъй като сглобяването на организацион-
ните единици ще бъде изключително трудно
и ще забави процеса на реформата в армията.
Има един минимално необходим период от
време за добиване не само на индивидуална
подготовка на срочнослужещия, но и мини-
мално необходим срок за сформирането на
едно бойно формирование като колектив от
отделните войници, като организационна бо-
еспособна единица независимо от образова-
телния ценз на военнослужещите в него. Прог-
рамата през този трети етап е единна за всич-
ки формирования и при по-кратък срок на
службата за част от състава уволнените по-
рано никога няма да стигнат до края на под-
готовката и следователно няма да се сглоби
напълно съответната бойна единица.
3. По-големият състав на Българската ар-
мия в миналото даваше възможност почти всич-
ки висшисти да служат в школите за запасни
офицери и много рядко да служат в едно фор-
мирование заедно с останалите войници. С на-
маляването на числеността на Българската
армия намалява необходимостта от командни
кадри за запаса и само около 25 % от висшисти-
те ще постъпят в школите за запасни офицери.
Останалите висшисти ще служат заедно с всич-
ки други войници и ако се уволнят 3 месеца по-
рано, ще се наруши много тежко синхронът на
подготовката и сглобеността на бойните еди-
ници в Българската армия, защото на тяхно
място ще постъпят нови, непреминали никаква
бойна подготовка наборници. Това ще доведе
до необходимостта в Българската армия да се
създадат два вида военни формирования: едни-
те—сформирани само от завършилите висше
образование, и другите—само от останалите
наборници. Такава сериозна реорганизация на
Българската армия изисква много време и сили,
които са по-необходими за провеждането на
други неотложни задачи по военната реформа.
4. Не трябва да се пренебрегва и фактът, че
намаляването на срока на военната служба от
12 на 9 месеца за военнослужещите без висше
образование ще наруши за немалък период от
време окомплектоваността на Българската ар-
мия от наборни военнослужещи до равнище,
намаляващо боеспособността є, поради едно-
временното уволняване на военнослужещи, из-
служили срока на наборната служба по досега
действащия закон, и тези, за които ще се прило-
жи намаленият срок на военната служба. На-
маляването на срока на военната служба за
висшистите от 9 на 6 месеца ще задълбочи още
повече този проблем.
5. Изграждането на армия от професионал-
ни войници е свързано както с необходимост от
повече финансови средства, така и с извършва-
не на редица организационни действия, които
изискват известен период от време. Ето защо
до създаването на такава армия от професио-
нални войници е необходимо воинските задъл-
жения да се изпълняват освен от кадрови, но и
от наборни военнослужещи с по-висок образо-
вателен ценз, с повече знания и умения. Щом
все още не разполагаме с професионални вой-
ници, не можем да си позволим да намаляваме
срока на наборната военна служба за завърши-
лите висше образование, така че да допуснем
дори и най-малък риск за боеспособността на
Българската армия и националната сигурност
на държавата. Тези аргументи очевидно са взе-
ти предвид и от държавите, с които имаме обща
цел—членство в НАТО, но и общи проблеми,
свързани с реформата на армиите ни. Ето ка-
къв е срокът на наборната военна служба в тези
държави:
—Чехия
—12 месеца за всички наборници;
—Полша
—12 месеца за всички наборници;
—Унгария
—  9 месеца за всички наборници;
—Словакия —  9 месеца за всички наборници;
—Латвия
—12 месеца за всички наборници;
—Естония
—12 месеца за всички наборници;
—Македония —  9 месеца за всички наборници;
—Албания
—12 месеца за всички наборници.
Уважаеми госпожи и господа народни пред-
ставители,
Позволете ми към тези мотиви, изложени
от мен като Върховен главнокомандващ и про-
диктувани от загрижеността ми към боеспособ-
ността на Българската армия, да добавя и още
някои—като Президент на републиката, загри-
жен за морала на българската нация.
Част от аргументите на народните предста-
вители в подкрепа на тезата за 6-месечна на-
борна военна служба за завършилите висше
образование се основават на факта, че от тях,